Document ID: 32004D0589

SKLEP SVETA
z dne 19. julija 2004
o uradnem obvestilu Republiki Koreji o odstopu Evropske skupnosti od Sporazuma o naročilih s področja telekomunikacij med Evropsko skupnostjo in Republiko Korejo
(2004/589/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 300 Pogodbe,
ob upoštevanju člena 8(5) Sporazuma o naročilih s področja telekomunikacij med Evropsko skupnostjo in Republiko Korejo (v nadaljevanju „Sporazum“) (1), ki je bil sklenjen s Sklepom Sveta 97/784/ES (2),
ob upoštevanju predloga Komisije,
ob upoštevanju naslednjega:
(1)
V skladu s členom 8(5) Sporazuma lahko pogodbenici odstopita od sporazuma z uradnim obvestilom drugi pogodbenici.
(2)
Zaradi umika telekomunikacijskih operaterjev Skupnosti, liberalizacije korejskega telekomunikacijskega trga in privatizacije Korea Telecom je Sporazum postal brezpredmeten.
(3)
Tudi Koreja meni, da je Sporazum postal brezpredmeten.
(4)
Primerno je, da Evropska skupnost odstopi od Sporazuma.
(5)
Svet naj pooblasti Komisijo, da opravi uradno obvestilo o odstopu od sporazuma.
(6)
Memorandum o naročilih zasebnih telekomunikacijskih operaterjev med Evropsko skupnostjo in Republiko Korejo (3) naj se ohrani v veljavi -
SKLENIL:
Člen 1
Skupnost odstopa od Sporazuma o naročilih s področja telekomunikacij med Evropsko skupnostjo in Republiko Korejo.
Člen 2
Predsednik Sveta je pooblaščen, da imenuje osebo(-e), pooblaščeno(-e), da Republiko Korejo uradno obvesti o odstopu.
V Bruslju, 19. julija 2004

Labels: 5
3
12
18
15